Rezumatul Studiului 7 - Când apar conflicte

1. **Diferenţe personale. Fapte 6:1-7.**
	* **Problema.**
		+ Un grup de persoane (mai concret, iudeii greci) au avut impresia că sunt îngrijiţi mai rău decât iudeii nativi din Iudeea (evreii).
	* **Soluţia.**
		+ Cei doisprezece au convocat o adunare a bisericii şi au propus o soluţie: împărţirea muncii în două echipe (Lucrarea Cuvântului şi Lucrarea de la mese).
		+ Soluţia s-a bazat pe următoarele premise:
			1. S-a contat pe opinia întregii biserici.
			2. S-au diversificat responsabilităţile.
			3. Biserica a ales persoanele corespunzătoare.
2. **Diferenţe culturale. Fapte 10:1-11:24.**
	* **Problema.**
		+ Biserica se gândea că Israel era singurul popor căruia Dumnezeu îi oferea mântuirea. Orice persoană de o altă cultură era exclusă de la mântuire dacă nu devenea iudeică. Ba chiar refuzau să aibe vreo relaţie cu neamurile.
		+ Dumnezeu a trebuit să intervină printr-o viziune pentru a-l convinge pe Petru ca, cel puţin, să fie dispus să intre în casa unuia dintre neamuri.
		+ În opinia fraţilor de la Ierusalim, Petru trebuia să fie tras la răspundere pentru acest „păcat”.
	* **Soluţia.**
		+ O a doua intervenţie divină l-a convins pe Petru să îl accepte în biserică pe Corneliu şi familia acestuia, prin botez (deşi nu au fost circumcişi, şi, deci, nu erau israeliţi).
		+ Aşadar, Petru a trebuit să explice detaliat înaintea celorlalţi conducători ce s-a întâmplat.
		+ Cu această ocazie, soluţia s-a bazat pe:
			1. Intervenţia directă a Duhului Sfânt.
			2. Supunerea umilă a conducătorilor la îndrumarea Duhului Sfânt.
3. **Diferenţe de doctrină. Fapte 15:1-22.**
	* **Problema.**
		+ Era necesară circumcizia fizică pentru a ajunge mântuirea, sau era suficientă circumcizia inimii (convertirea)?
		+ Adunaţi într-un comitet, iudeizanţii îşi apărau poziţia cu texte biblice bine fundamentate.
		+ Petru, pe de altă parte, apela la experienţa lui cu Corneliu. Pavel şi Barnaba îşi apărau poziţia amintind minunile pe care Dumnezeu le-a făcut printre neamuri.
	* **Soluţia.**
		+ Biserica avea nevoie de o schimbare a paradigmei. Încheierea unor secole de tradiţie şi studierea din nou a textelor sfinte sub călăuzirea Duhului Sfânt.
		+ Mântuirea trebuia să ajungă la toţi, fără excepţie. Citind din nou scripturile, cu această perspectivă, au descoperit adevăruri noi.
		+ Paşii care s-au făcut în găsirea unei soluţii au fost următorii:
			1. S-au adunat conducătorii eclesiastici.
			2. S-a dat tuturor ocazia de a-şi expune punctele de vedere.
			3. S-a dorit îndrumarea Duhului Sfânt prin studiul Bibliei.
			4. S-a consemnat în scris decizia luată.